ILMUTUSRAAMAT AVANEB
Sarja "Ilmutusraamat avaneb" viiendas osas
arutleb Paavo Järvineni kogutud asjatundjaterühm selle üle,
millal ehitatakse Jeruusalemma neljas tempel?
Järjekorras esimene - Saalomoni tempel
ehitati 586. aastal enne Jeesuse sündi.
Teine, Serubaabeli tempel,
ehitati 516. aastal enne Jeesuse sündi
babüloonlaste poolt hävitatud Saalomoni templi asemele.
Selle märgatavalt väiksema,
juutide poolt ehitatud templi laiendamine
algas 19 aastat enne Jeesuse sündi,
Heroodes Suure käsul.
Sellepärast kutsutaksegi seda Heroodese templiks.
See Heroodese tempel hävitati 70 aastat peale Jeesuse sündi,
kui roomlased vallutasid Jeruusalemma
juutide ülestõusu tulemusena.
Praegu on sellel kohal moslemite Kaljumošee.
Templist on väikse mälestusena järel tükk põlenud välismüüri,
mida kutsutakse Nutumüüriks.
Jumala antud prohveteeringute kohaselt
ehitatakse Jeruusalemma veel neljas, nn. Raevuaja tempel.
Tuleb veel viieski tempel, 1000-aastase rahuriigi tempel,
mille ehitajaks on Jeesus ise.
Mida aga teavad prohveteeringud rääkida sellest neljandast templist?
Rääkides templi ehitamisest,
mõeldakse selle all neljanda templi ehitamist.
Minu arust on juudid teinud selleks palju ettevalmistusi.
Selleks on vahendid ja materjalid olemas.
Oleme aru saanud, et ehitamine toimuks väga kiiresti,
juhul kui otsus templi ehitamiseks saaks vastuvõetud.
Praeguseks on teada, mis seda takistab.
See on Kaljumošee
ja moslemite reaktsioon sellele, kui neljas tempel peaks ehitatama.
Seetõttu ei ole me veel seda näinud.
Kuid me peaksime uskuma, et Jumala Sõna täitub sõna-sõnalt.
Kui Antikristus astub Templisse ja kuulutab enese Jumalaks,
lõpetades ka ohvriandide toomise,
siis see tähendab seda, et Tempel ka eksisteerib reaalselt
ja juudid on pöördunud tagasi templiteenistuse juurde.
Taanieli raamatu 8:13 öeldakse:
"Kui kaua kestab see nägemus alalisest ohvrist
ja hukutavast üleastumisest,
pühamu ja väe tallataandmisest?"
Mõlemad on sõna-sõnalt võetavad prohveteeringud.
Ilmutusraamatus on öeldud,
et anti voli pidada sõda pühadega ja neid võita.
Tegemist ei ole vaimse sõjaga, vaid reaalse sõjaga.
On hea, et tõstatasid selle küsimuse.
Nimelt on olemas ka selliseid tõlgendusi,
et tempel, kuhu Antikristus lõpuajal tuleb,
on kogudus.
Sest Uues Testamendis räägitakse,
et Issanda kogudus on Püha Vaimu Tempel.
Kuid see ei saa nii olla,
kuna Jeesus ütleb oma eskatoloogilises kõnes juutidele:
"Kui te siis näete hävituse koletist seisvat kohas,
millest Taanieli raamatus on kirjutatud,
siis need, kes on Juudamaal, põgenegu mägedesse.
Kes on katusel, ärgu tulgu alla oma majast
midagi võtma."
Seda räägiti juutidele.
Antikristus ei tule ülemaailmsesse Issanda Templisse.
See on täiesti võimatu.
Tempel peab olema reaalne.
Mis oli see hävituse koletis?
See oli Vana Testamendi ajal templi rüvetamine,
mis toimus Jeruusalemmas 167-168 aastat enne Kristust.
Kui Antikristus tuleb ja rüvetab Jumala templi,
siis teadke, et algab suur ahitsus.
Jeesus ütleb:
"Sest siis on suur ahistus, millist pole ennem olnud."
See on täiesti selge, et kolmas ehk siis neljas tempel püstitatakse.
Suur ahistus on vaid korra maailma ajaloos.
Seda on Uues Testamendis mainitud neli korda.
Matteuse evangeeliumis ja Apostlite tegude 7. ptk's.
Ka Egiptuses oli suur ahistus, mis kestis 7 aastat
ja see oli eelkuvandiks sellele, mis tuleb.
Ja Ilmutusraamatus veel 2 korda.
Suur ahistus saab aga olema vaid korra.
Mõttetu on põhjendada seda koguduse taevasse minekuga.
Kogudus läheb Jumalariiki mitmete ahistuste kaudu.
Suur ahistus on ainult Iisraelile.
Siinkohal meenub mulle see,
et paljud lõpuaja prohveteeringud,
eriti Ilmutusraamatus ja ka Taanieli raamatus
on teatud moel raskesti mõistetavad,
kuna neis on võrdpilte ja muid selliseid asju.
Piibel aga seletab end paljuski ise lahti.
Samas on neis palju oletusi ja erinevaid teooriad,
mis siiski ei põhine Piiblil.
Seepärast avalduvad sellised raskesti mõistetavad prohveteeringud
meile alles siis,
kui me ka üldiselt hakkame mõistma Jumala Sõna.
Ja Jumala Sõnas kasutatavaid sümboleid.
Aamen. Nii et uurigem rohkem Issanda Sõna.
Prohveteering on Jumala ilmutus tuleviku kohta.
Heaks näiteks sellest on Taanieli raamat ja Ilmutusraamat.
Need 2600 ja 2000 aastat tagasi saadud prohveteeringud
on päevakohasemad kui kunagi varem,
sest Jeesuse tulemine läheneb.
Kuid usklikud on saanud ja saavad edaspidigi prohveteeringuid.
Üks hea näide sellest, kui täpselt need tulevikku ennustavad,
on ühe rabi saadud prohveteering 1217. aastal,
mille Paavo Järvinen järgnevalt ette loeb.
See juudi rabi Judah Ben Samuel prohveteeris järgmist:
"Türgi ottomanid hakkavad valitsema pühas linnas Jeruusammas
kokku 8 rõõmuaastat."
3 Moosese 25:8-13 lugedes selgub,
et rõõmuaasta on 50-aastane periood.
8 rõõmuaastat on seega 400 aastat.
Nii sai ka olema.
300 aastat hiljem, 1517. aastal,
vallutasid Türgi ottomanid Jeruusalemma linna
ja valitsesid selle üle järgmised 400 aastat.
Liitlaste kindralid eesotsas Edmund Allenby'ga
ajasid nad 1917. aastal
Jeruusalemmast ja Pühalt maalt lõpuks välja.
Rabi prohveteering 400 aasta kohta täitus erilise täpsusega.
Sama rabi prohveteeris ka seda, et üheksanda rõõmuaasta jooksul
ei ole Jeerusalemm mitte kellegi maa.
See täitus samuti täpselt.
Aastatel 1917-1967 oli tõsiasjaks see,
et ÜRO pani Püha maa Briti mandaadi alla
ja see ei kuulunud ühelegi riigile.
Veel peale Iisraeli iseseisvussõda aastatel 1948-1949,
oli Jeruusalemm endiselt poolitatud eraldusribaga,
mis läbis südalinna
ja jättis idapoolse linnaosa Jordaania valitsuse alla
ja läänepoolse Iisraeli valitseda.
Seda eraldusriba vaadeldi ja ka kutsuti endiselt "eikellegimaaks".
Nii Iisraeli kui ka Jordaania poolt sellesse tsooni sisenenu lasti maha.
Elasin tol ajal ja mäletan hästi raporteid ajakirjanduses ja teles,
mis puudutasid Jeruusamemma jagamist.
Alles 6-päevases sõjas 1967. a.
vallutas Iisraeli armee kogu Püha maa koos Läänerannikuga.
Ja Jeruusalemma linn suundus tagasi Iisraeli valitsuse alla.
Taas täitus selle rabi 750. a. tagasi antud prohveteering
täpipealt.
Aga seegi ei ole veel kõik.
Sama rabi prohveteeris ka seda,
et kümnenda rõõmuaasta jooksul on Jeruusalemm juutide käes
ja algavad messiaanlikud lõpuajad.
Kümnes rõõmuaasta algas 1967. a. ja lõpeb 2017. a.
Kuni tänase päevani on selle rabi prohveteeringud
täitunud 100%.
Siin on veel üks prohveteering,
mille on prohveteerinud 1700-ndatel aastatel rabi Vilna Gaon.
Ta prohveteeris, et Hurva sünagoog Jeruusalemmas -
tõenäoliselt maailma võimsaim juutide sünagoog,
hävitatakse ja ehitatakse kahel korral uuesti üles.
Hävitatakse veel korra ja ehitatakse üles kolmandat korda.
Ta ennustas, et kui see kolmandat korda üles ehitatakse,
siis algab ka kolmanda juutide templi ehitamine.
Moslemid hävitasid Hurva sünagoogi kohe peale valmimist.
100 aastat hiljem ehitati see teist korda.
Teisel korral hävitas selle Jordaania armee,
tehes seda iseseisvussõja ajal aastatel 1948-1949.
See oli varemetes kuni 2001. aastani.
2001. aastal hakkasid Iisraeli valitsus ja Iisraeli juudid
seda taaskord üles ehitama.
Sellel on huvitav seos lõpuaja prohveteeringuga.
Hurva sünagoog valmis üsna hiljuti
ja avati piduliku tseremooniaga 15. märtsil 2010. a.
Paljudele usklikele ja Ilmutusraamatu uurijatele
pakub huvi neljanda templi ehitusega seonduv
nagu seda Piiblis kirjeldatakse.
Millal saab see võimalikuks, kes seda ehitama hakkab ja kuhu?
Kaua templi ehitamine kestab
ja kas peab paika,
et ehituseks vajaminev on kõik olemas?
Neile huvitavatele küsimustele otsib vastuseid
Paavo Järvineni kogutud asjatundjate rühm.
Sain nüüd selgusele ajaarvestuses.
Kaks korda 3,5 aastat on 7 aastat ehk siis päevades 2520 päeva.
Siin on öeldud alalise ohvri ja selle lõpetamise kohta:
"2300 õhtut ja hommikut, siis saab pühamu taas oma õiguse."
Kui lahutame sellest 2520-st 2300, saame 220 päeva.
Sel ajal see tempel ilmselt ehitataksegi.
Ehitamine ei kesta aastatki.
Tempel ehitatakse aastaga.
Põhimõtteliselt ei tohi ehitusel kasutada
ei meislit ega haamrit.
Pole vajagi, kui kõik on juba enne valmis tehtud.
Jumalateenistuse riistad on juba olemas.
Jah, nad on ju juba alustanud ohverdamistega seal.
Neil on seal selline pruun lehmamullikaski olemas,
mis sobib templi puhastamiseks.
Nägin ja lugesin selle kohta internetist.
Saaksid sa uuesti rääkida sellest päevade arvestusest?
7 aastanädalat = 2520 päeva.
Ehk 2 x 1260 päeva, ehk 2 x 42 kuud.
Seoses ohvriandide lõpetamisega on öeldud, et 2300 päeva.
Kui lahutame 2520'st 2300, saame 220 päeva.
Arvatakse, et see 220 päeva on templi ehitamise aeg.
Sedasi on järeldatud, kuigi seda Piiblis pole.
Või on nii, et siis alustatakse sellega?
Tundub, et sellist suurt templit on siiski raske aastaga ehitada?
Saalomoni tempelgi valmis kiiresti, sest materjalid oli valmis ootamas.
On olemas selliseid veebilehti, kuigi ei tea, on nad 100% tõesed.
Kuid olen neid näinud
ja seal kuvatakse ettevalmistusi ehitamiseks.
Minu arust ei räägitagi siin niivõrd templi ehitamisest,
kuivõrd ohvriteenistuse uuesti alustamisest.
Teisiti öeldes tundub,
et ohvriteenistused lõpetatakse peale poolt aastanädalat
nagu siin on öeldud.
Kui kaua aga kestab see nägemus alalisest ohvrist
ja hukutavast üleastumisest?
Kui kauaks ohvriteenistus lakkab?
Veel on öeldud, et pühamu ja ka vägi on antud tallata.
2300 õhtut-hommikut. Siis saab pühamu taas oma õiguse.
Siis algavad templis taas ohvriteenistused.
Olavi Kokkosel on selle kohta huvitav idee,
kui ta ütleb, et tegemist on 1150 ööpäevaga.
2300 õhtut ja hommikut on kokku 1150 ööpäeva.
1150 hommikut ja 1150 õhtut.
Ehk siis lahtiseletatult...
Antikristuse valitsemise aeg on ametlikult 1260 päeva.
Kui nende päevi ei lühendataks, siis ei pääseks ükski.
Kokkonen arvestab seda nii, et 110 päeva on see päevade arv,
mille võrra lühendatakse neid suure ahistuse päevi.
Minu arust on see üsna järjepidev arvutamine.
Siinkohal oleks vaja rohkem selgitamist.
Seal ei hakata ju ohverdama, sest Jeesus on ju ohverdatud.
Piibel ütleb, et 1000-aastases rahuriigis
ohverdatakse.
Kui kogudus peab armulauda taevas,
siis juudid ohverdavad Jeesuse ohvrisurma mälestuseks.
Täpselt nii, aga sel ajal, millest Taanieli raamatus jutt,
ei ole juudid veel päästet vastu võtnud.
Nad elavad ikka veel
Vana Testamendi aegses ohvriteenistuse ajas.
Mõned küsivad, et miks juudid templit ehitavad
ja miks nad loomi ohverdavad, kui Jeesus on juba surnud?
Sest nad elavad veel Vana Testamendi ajas.
Jeesus ütleb oma eskatoloogilises jutluses,
et kui seda nähakse sündivat, siis hoiatus selleks puhuks on:
"Kes on Juudamaal, põgenegu mägedesse.
Kes on katusel,
ärgu tulgu alla oma majast midagi võtma,
Kes on põllul, ärgu pöördugu tagasi võtma oma kuube!"
Sellest on näha, et juudid hoiduvad sel hetkel kõrvale
ega osale enam tingimata ohvriteenistusel.
Kas see Jeesuse prohveteering ei täitunud mitte juba siis,
kui Rooma kuningriigi ajal juutide templid rüüstati ja hävitati?
Sel ajal hävitasid roomlased templeid kogu Iisraelis.
Kindlasti on selles omavahelisi ühiseid jooni.
- Aga lugedes edasi,
siis Jeesus ütleb Matteuse evangeeliumis 24:21 nii:
"Sest siis on nii suur ahistus,
millist pole olnud maailma algusest kuni praeguse ajani
ega tule enam iial."
Nii et see ei saanud tähendada vaid seda aega.
Näeme selle täitumist nagu kahel korral,
aga see viitab küll otse tulevasele ahistuse ajale.
Veel öeldakse selle kohta:
"Ükski liha ei pääseks."
Kas tol ajal oleks suudetud oda ja mõõgaga kõike liha tappa?
Kindlasti mitte. Nüüd tuumapommiga suudetakse.
Seoses selle teemaga on mulle ette heidetud,
et olen õpetanud nn. "ratas rattas" teooriat.
Aga selles on mitu täitumist.
Näiteks see üks prohveteering,
kus iga silm saab näha, kelle nad on läbi torganud.
Esimest korda täitus see ristil,
teist korda täitub see Jeesuse tagasitulekul.
Nii et sel on mitu täitumist.
Nii on seda paljuski ka kõik templitega seonduv.
Need täitusid Vana Testamendi aegadel,
Jeesuse ajal ja täituvad veel ka lõpuaegadel.
2-3 täitumist.
Nagu ka Jeruusalemma hävitamise puhul.
Üks variant on seotud Tiitusega ja teine on siis lõplik variant.
Kas teate, mille eest saame olla tänulikud
Iisraeli armee ülemjuhatajale 1967. aasta sõjas?
Ta andis selle templi igapäeva toimingud
moslemitele korraldada.
Ehk siis Templimäe toimingud.
Kui see tempel oleks sinna nüüd ehitatud -
koguduse ajajärgus,
siis saaks paljud koguduseliikmeid hingevaenlase poolt eksitatud.
Selle asja jumalik eesmärk on see, et seda templit ei ehitata seni,
kuni siin on tegelik tempel.
Judaism on tänapäeval selline, et paljud paganadki mängivad juute.
Kui see tempel oleks ehitatud ja nad oleksid Iisraelis,
pöörduksid nad juutlusesse ja kaotaksid oma pääste,
astudes välja armu alt.
Praegugi on sellist judaismi, aga pole veel templit.
Sina, kes sa vaatad seda saadet, saad ka ise anda oma panuse.
Helista vanal tuttaval numbril 900 1777 (Kõne hind on 7 eurot.)
Selle annetusega oled osaline evangeeliumi sõnumi viimisel sinna,
kuhu jalad ei vii.
Võid toetada TV7 saadete tegemist ka pangaülekande kaudu.
Saaja: Taevas TV7
Swedbank EE052200221048388411 SEB EE441010220109461019
Saaja nimi: Taevas TV7
On ülimalt tähtis, et ohverdame evangeelse töö heaks
ja näeme vaeva, et hinged saaks päästetud.
TV7 on see kanal, mille kaudu tasub ohverdada.
Ole õnnistatud Jeesuse nimel! Aamen.
Palju on räägitud Iisraelist
ja Iisraeli rahvas
on väga olulisel määral seotud lõpuaja sõnumiga.
Kuid nagu on teada ka Jeremija ennustusest,
siis Iisraeli tabab suur ahistus.
See nn. suur ahistus, millest palju räägitakse,
see on suunatud eelkõige juutidele
ja mitte kogudusele.
On vale rääkida, et kogudus sattub suure ahistuse ja raevuaja kätte.
Asi pole üldse selles.
Teine asi ja tähelepanuväärne asi on aga see,
et tänapäeval saavad paljud juudid kristlasteks.
Ka Iisraeli ametikandjad hindavad kristlasi väga.
Mõned ütlevad, et kristlased on nende ainsad tõelised sõbrad.
Jumal valmistab selliselt Iisraeli rahvast ette Messia tulekuks.
Meile usklikele on väga tähtis, et me palvetame Iisraeli eest
ja õnnistame Iisraeli.
Me mõistame, et Jumal ei ole oma armuande ja kutset Iisraeli suhtes
kuhugi kaotanud.
Seetõttu ei saa me kuidagi kiita heaks asendusteoloogiat,
mis õpetab, et kogudus on võtnud Iisraeli koha.
Ei ole võtnud.
Iisraelil on endiselt koht Jumala plaanides
ja need on täitumas.
Taanieli raamatu 12. peatükis on öeldud:
"Ja sel ajal tõuseb Miikael, see suur vürst,
kes seisab su rahva laste eest."
Läbi ajaloo on see ikka olnud Miikael.
Ta vaidles Kuradiga Moosese keha pärast
ja hiljemgi ta kaitses ning...
Ilmutusraamat räägib tema lõpuajal võitlemisest.
See saab olema ahistuse aeg.
Iisrael saab veel kogeda ahistust.
Osade nägemuste kohaselt täitus see kõik juba 70. aastal pKr,
kui Tiitus hävitas templi.
Kuid see ei ole tõsi.
"Sel ajal päästetakse su rahvas."
Nii saab olema.
Sa mainisid alguses,
et loed Ilmutusraamatut kronoloogilises järjekorras.
Selles on kindlasti oma iva sees.
Iisraeli rahva suurest ahistusest räägitakse Ilmutusraamatu 12. ptk's.
See on just Ilmutusraamatu keskosas,
kus Miikael võitleb suure lohega.
Ja naine põgenes kõrbe. Ja nii edasi...
Tegemist on huvitavate aegadega.
Tõlge: Kuno Kivikink